 Amofin Ogunbọdẹde padanu ẹmi rẹ ninu ijamba ọkọ kan to waye lopopona marosẹ Ileṣa si Akurẹ lopin ọsẹ to kọja. Gomina Akeredolu ṣe apejuwe iku amofin Ogunbọdẹde gẹgẹ bi adanu nla fun oun gẹgẹ bi ẹni kan ati fun ipinlẹ Ondo lapapọ. O tọka si oloogbe naa gẹgẹ bi ẹni to ṣeẹ fi ọkan tan to si ṣee gbẹmile. Gẹgẹ bi o ṣe sọ eniyan to mọ iṣẹ rẹ niṣẹ ni oloogbe Amofin Ogunbọdẹde nigba aye rẹ ko si fi ijafafa iṣẹ jafara rara. Èmi gan ni mo pàdànù nípa ikú Chief Protocol mi - Gomina Akeredolu Ìjọba ìpínlẹ Ondo ti pàdánu Tosin Ogunbodede to jẹ adari eto fun gómínà ìpińlẹ Ondo, Rotimi Akeredolu. Iṣẹlẹ ijamba ọkọ naa waye ní òpópónà márosẹ Ilesha si Akure, nigba ti Ogunbodede n bọ lati Ibadan to ti lọ ki ibatan rẹ. Gómìnà ìpińlẹ Ondo Rotimi Akeredolu nínú àtẹjáde ti Kọmísọnà fún ètò ìròyìn àti ìlànilọyẹ fọwọsí, sàlàye pé ìbánújẹ ńla lo jẹ láti pàdánù olórí ètò ilé ìjọba òun. Gómìnà fí kun pé, òun gan ni òun pàdánù lórí ikú Ogunbodede, sùgbọn ó rọ gbogbo ènìyàn láti gbà pé àmúwá Ọlọrun ní ìṣẹlẹ náà. Nínú àtẹjáde ọhún pẹlú kọmísọnà náà sàlàyé pé ìṣẹlẹ ńla ibi náà wáye ni ǹkan bi aagọ mẹjọ kù ìṣẹjú mẹẹdógúnn ni alẹ Ọjọ Satide, ọjọ kejì, oṣù kíní ọdún 2021, lópópónà Ilesha-Akure. Ìkú òjiji náà wáye lásìkò tó n ń bá láti ọdọ ẹgbọn rẹ ọjọgbọn Benjamin Ogunbodede tó ti ṣe àìsàn tipẹ nílù Ibadan Chief Protocol Tosin Ogunbodede tó jẹ ọmọ bíbí ìlú Owo ní kọmísọnà ni wọn yóò gbé òkú rẹ wọ ìlú lónìí, láti se gbogbo ètò tó yẹ lái fi falẹ. Àti òun àti awakọ rẹ, ni wọn jọ pàdánù ẹmí wọn nígbà ti ọkọ ayọkẹlẹ Toyota Corolla wọn kó ṣenu ọkọ àjàgbé Ó ní ọkàn nínú àwọn amúgbálẹgbẹẹni Chief of Protocol Tosin Ogunbodede ti jẹ ọlọrún nípè, nígbà ti èni kejì wá ni ẹsẹ kan ayé ẹsẹ kan ọrun. Agbẹnusọ ọlọpàá ìpińlẹ Ondo Tee Leo Ikoro náà fi ìdí ọrọ náà múll fún BBC Yoruba Gomina ipinlẹ Ondo, Rotimi Akeredolu ti bẹ ẹbi oloogbe Tosin Ogunbọdede to jẹ adari eto fun ọfiisi rẹ, Chief Protocol Officer wo lati ba wọn kẹdun iku olori ẹbi naa. : Gómínà ìpínlẹ Ondo Rotimi Akeredolu ní àdánù ńlá ni ikú Ogunbodede, amúgbálẹgbẹ rẹ tó kú nínú ìjàmbá ọkọ wò 